CELEX: 32008R1087
Language: da
Date: 2008-11-05 00:00:00
Title: Kommissionens forordning (EF) nr. 1087/2008 af 5. november 2008 om ændring af bilag XVII til forordning (EF) nr. 423/2008 om visse gennemførelsesbestemmelser til Rådets forordning (EF) nr. 1493/1999 og om en EF-kodeks for ønologiske fremgangsmåder og behandlingsmetoder

6.11.2008   
            
            
               DA
            
            
               Den Europæiske Unions Tidende
            
            
               L 297/11
            
         
      KOMMISSIONENS FORORDNING (EF) Nr. 1087/2008
   af 5. november 2008
   om ændring af bilag XVII til forordning (EF) nr. 423/2008 om visse gennemførelsesbestemmelser til Rådets forordning (EF) nr. 1493/1999 og om en EF-kodeks for ønologiske fremgangsmåder og behandlingsmetoder
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 46, og
   ud fra følgende betragtninger:
   
               (1)
            
            
               Ifølge del C, punkt 4, i bilag V til forordning (EF) nr. 1493/1999 kan grænserne for forhøjelse af alkoholindholdet udtrykt i volumen hæves med op til 1 % i år med usædvanligt ugunstige vejrforhold.
            
         
               (2)
            
            
               Ifølge artikel 27 i Kommissionens forordning (EF) nr. 423/2008 (2) er årene med usædvanligt dårlige vejrforhold, suppleret med vindyrkningszone, geografisk område og sort, anført i bilag XVII til nævnte forordning.
            
         
               (3)
            
            
               På grund af de usædvanligt dårlige vejforhold i 2008 kan der med de grænser for forhøjelse af det naturlige alkoholindhold, der er fastsat i del C, punkt 3, i bilag V til forordning (EF) nr. 1493/1999, i vindyrkningszonerne i Det Forenede Kongerige ikke produceres vin, som der normalt ville være efterspørgsel efter. Det Forenede Kongerige bør derfor bemyndiges til at forhøje det naturlige alkoholindhold med op til 4,5 % vol.
            
         
               (4)
            
            
               Forordning (EF) nr. 423/2008 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   I tabellen i bilag XVII til forordning (EF) nr. 423/2008 indsættes følgende:
   
      
                  »2.
               
               
                  2008
               
               
                  A
               
               
                  England, Wales
               
               
                  Tilladte druesorter til persning«
               
            
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. november 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 179 af 14.7.1999, s. 1.
   
      (2)  EUT L 127 af 15.5.2008, s. 13.